Portalea (Gasteiz)

Portalea XV. mendean egindako etxe bat da, salerosleen ostatu eta salgaien gordailu izateko eraikia.«La Vital saca a concurso la explotación del emblemático restaurante El Portalón», El Correo, 2007-10-02. Gasteizko Alde Zaharraren iparraldean dago, Hedegile kalean, Andatarren dorretxearen eta Buruileria plazaren ondoan. Lehenengo jabeak Hurtado de Mendozatarrak izan ziren, Bizkaiko Urdaibaitarrak gero, eta Mazarredotarrak geroago. 1950eko hamarkada arte, haritz zuraz egindako atetzar handia (hortik datorkio etxeari izena) zabalik izaten zuen, salerosleek gurdiak sar zitzaten; horrela, salgaiak lapurtzea edo hondatzea saihesten zuten. Erdi Aroko ohiko etxe baten tankera du: zurezko egitura du, eta hormak adreiluzkoak dira (tarteka, adobea erabiltzen zuten).«Erdi Aroko Gasteiz» erreportajea, Teknopolis telebista saioa, Elhuyar, 2011-10-16. 4. minututik aurrera, Portaleari buruzko informazio pixka bat.

1940ko hamarkadan etxea oso hondatuta zegoen. 1950ean, Gasteizko Aurrezki Kutxak erosi zuen, eta eraikina zaharberritzeari ekin zion.«El Portalón y la Burullería», Recordando Vitoria-Gasteiz bloga, 2009-05-15. Portalea, orduz geroztik, El Portalón jatetxearen egoitza da, eta Vital Kutxa (Gasteizko Aurrezki Kutxaren ondorengoa) da Portalearen jabea gaur egun.Alberto CANTO: «Los dueños del restaurante Arkupe gestionarán El Portalón», El Correo, 2007-11-01.


 Erreferentziak 

 Kanpo estekak 

 «El Portalón», Auñamendi Eusko Entziklopedia.

Kategoria:Alde Zaharreko eraikinak (Gasteiz)
Kategoria:XV. mendean amaitutako eraikinak